मेरठ. जिले के अंबेडकर नगर नई बस्ती में एक दुल्हन ने दरवाजे पर पहुंचे दूल्हे के साथ फेरे लेने से इनकार कर दिया। उसने उस वक्त दूल्हे के साथ फेरे लेने से इनकार कर दिया, जब उसे पता चला कि दूल्हा अंधा है। इसके बाद लड़की पक्ष ने दूल्हे और बरातियों को बंधक बना लिया। जिसने भी सुना उसने कहा- 'अच्छा सबक सिखाया दुल्हन ने। ऐसे लोगों के साथ ऐसा ही होना चाहिए।' सूचना पर पुलिस भी मौके पर पहुंच गई। (पांचवीं स्लाइड में देखें वीडियो)
संदिग्ध लगी रही थी गतिविधि
- मेरठ के अंबेडकर नगर नई बस्ती में रतनाल की बेटी की बुधवार को शादी होनी थी। थाना खरखौदा क्षेत्र के गांव आढ़ के रहने वाले संजय बरात लेकर पहुंचे थे।
- लड़की पक्ष के मुताबिक, दूल्हा संजय जब बरात लेकर आया तो उसने काला चश्मा पहन रखा था। उसकी हरकतें संदिग्ध होने ने पर उन्हें कुछ गड़बड़ होने का शक हुआ।
पोल से टकराया तो खुली पोल
- इसके बाद दुल्हन पक्ष का एक युवक दूल्हे को स्टेज से अपने साथ घर के अंदर ले जाने लगा। जब दूल्हे को घर में ले जा रहे थे, तो वो टेंट के पोल से टकरा गया। तब पोल खुली कि वो अंधा है।
- इसका पता जैसे ही दुल्हन को चला, उसने फेरे लेने से इनकार कर दिया। इसके अलावा लड़की पक्ष ने दूल्हे समेत सभी बरातियों को बंधक बना लिया।
लड़का बदलने का लगाया आरोप
- दुल्हन के परिजनों का कहना है कि उनके साथ लड़के वालों ने धोखा किया है। शादी से पहले जो लड़का उन्हें दिखाया गया ये वो नहीं था।
- लड़की पक्ष ने थाना टीपीनगर को भी इसकी सूचना दे दी, जिसके बाद मौके पर पुलिस पहुंच गई।
- अब वो लोग लड़के वालों से शादी में खर्च हुए पैसों की डिमांड कर रहा था। देर रात तक दोनों पक्षों के बीच समझौते की कोशिश होती रही।
लड़के वाले देंगे पूरा पैसा
- थाना टीपीनगर पुलिस का कहना है कि दोनों पक्ष आपस में समझौते की कोशिश कर रहे हैं। अगर पुलिस को लिखित तहरीर दी जाएगी तो वह केस दर्ज कर कार्रवाई करेगी।
- दूसरी ओर स्थानीय पार्षद कैलाश के मुताबिक, समाज के लोगों ने बैठकर दोनों पक्षों के बीच समझौता करा दिया है। लड़की वालों का जो भी खर्च शादी में हुआ है उसे लड़का पक्ष देगा।
- आसपास के लोगों ने जब इस घटना को सुना तो कहा- 'शादी से इनकार करके अच्छा सबक सिखाया दुल्हन ने। ऐसे लोगों के साथ ऐसा ही होना चाहिए।'
आगे की स्लाइड्स में देखें रिलेटेड फोटोज...
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva